Maandag | SkalkSkryf
Posted in Louwie, tagged Jan Smuts, Maandag, Onlus, vrede, woorde on September 2, 2019| 4 Comments »
Nuwe woorde vir n nuwe week
Dit behoort nie so te wees nie. Vanoggend toe ek opstaan, toe staan hy daar voor my deur in sy winter jas en hy sê “Gedog sy is ontslae van my né!”
En ek het, dit is hoekom ek n kortmou hemp aan het want ek was seker ons het die laaste van die Winter vir hierdie jaar gesien. Toe nie, en die gevolg is n snotneus as afskeidsgeskenk dankie.
Om dinge te vererger kreun die ou lyf ook nog vanoggend as gevolg van Saterdag se tuinwerk en gister se stap teen oom Jan Smuts se koppie op. Gelukkig vir my het die honde halfpad teen die koppie moeg geraak en kon ons omdraai en gaan koffie drink by Ouma Smuts se restaurant.
Net om dinge vir die week nog meer opwindend te maak brand die gepeul geboue en voertuie af rondom ons. En natuurlik, net om dit nog meer opwindend te maak stuur kwaadstokers ou fotos en berigte van uiterste geweld van lank gelede aan almal wat wil luister en kyk.
Mag julle n week van vrede en vreugde ervaar, en waar daar haat onrus is, dat julle die genade sal ontvang om die vredemakers te wees.